# ה ק י ב ו ץ ה ד ת י

## איגוד הקבוצות של הפועל המזרחי

### ת ק נ ו ן ה ק ב ו צ ה

בס"ד

#### ת ק נ ו ת ה א ג ו ד ה

(להלן: "התקנון")

של

קבוצת לביא

**פרק א' – השם והמקום**

1. שם האגודה הוא: קבוצת \_"לביא"\_קבוצת הפועל המזרחי להתיישבות שיתופית בע"מ

(בתקנון זה – "הקבוצה").

1. מקום הקבוצה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**פרק ב' – יסודות**

##### יסודות הקבוצה

1. הקבוצה הנה התאגדות חופשית של אנשים למטרות התיישבות, קליטה, קיום חברה שיתופית המאורגנת על יסודות של שיתוף הכלל על הקניין, עבודה עצמית, שוויון ושיתוף בכל שטחי הייצור, הצריכה והחינוך, והמקיימת ערבות הדדית בעבור חבריה בהתאם לתקנות האגודות השיתופיות (ערבות הדדית בקיבוץ מתחדש), התשס"ו-2005 (להלן-תקנות הערבות ההדדית).

יחד עם אחרים – לכונן את העם המתרכז בארץ כחברת עובדים הבנויה על יסודות של שוויון כלכלי וחברתי, על פי ההלכה ומסורת ישראל.

1. כל חבר קבוצה קובע את מקום מגוריו הקבוע במקום היישוב של הקבוצה (להלן: - "היישוב הקיבוצי"). הקבוצה:
2. מחלקת תקציבים לחבריה בהתאם למידת תרומתם, לתפקידיהם או לוויתקם בקיבוץ.
3. רשאית להחליט על שיוך דירות לחבריה היא תעשה זאת בהתאם לתקנות האגודות השיתופיות (שיוך דירות בקיבוץ מתחדש), התשס"ו-2005 או בהתאם להחלטה פנימית.
4. רשאית לשייך את אמצעי הייצור לחבריה, למעט קרקע, מים ומכסות ייצור, ובלבד שהשליטה באמצעי הייצור לא תועבר לידי החברים הכל בהתאם לתקנות האגודות השיתופיות (שיוך אמצעי ייצור בקיבוץ מתחדש), התשס"ו-2005, או בהתאם להחלטה פנימית.

###### חברות בתנועה הקיבוצית

1. הקבוצה חברה ב"הקיבוץ הדתי, אגודה שיתופית מרכזית בע"מ" (בתקנון זה: "התנועה").

מטרות

1. מטרות הקבוצה הן:
   1. לייסד ולקיים יישוב המבוסס על חקלאות, תעשיה ומלאכה, וכל עבודה אחרת, המיועד כמקום התיישבותם ומגוריהם הקבועים של חברי הקבוצה והתלויים בהם בלבד.
   2. לייסד, לקיים, לנהל ולפתח משק חקלאי ומפעלי תעשייה ומלאכה, וכן מפעלים כלכליים אחרים מכל סוג, כמקום עבודתם של חברי הקבוצה והתלויים בהם, וכן להעסיקם אף מחוץ למשקה העצמאי של הקבוצה.
   3. לספק את הצרכים החברתיים, הדתיים, התרבותיים, החינוכיים והאישיים של חברי הקבוצה והתלויים בהם, לדאוג לבריאותם, וכן לייסד ולקיים שירותים, מוסדות ומפעלים הדרושים לשם כך. להבטיח רמת חיים נאותה של חברי הקבוצה והתלויים בהם, בגבולות יכולתה הכלכלית של הקבוצה, ובהתחשב עם צרכי פיתוחה המשקי ומטרותיה האחרות.
   4. לספק בתחומי היישוב הקיבוצי שירותים מוניציפליים ושירותים ציבוריים אחרים, ולמען מטרה זו לקיים, בכפוף לכל דין, מעמד של רשות מקומית מוכרת ושל סוכנים של רשויות, מוסדות ומפעלים הפועלים על פי חוק או זיכיון; וכן לייסד ולקיים למטרה זו שירותים, מוסדות ומפעלים הדרושים לשם כך.
   5. לטפח רעות ואחווה בין חברי הקבוצה.
   6. לטפח בין החברים ערכים דתיים, קיום מצוות, זיקה למסורת וללימוד תורה.
   7. לטפח את אישיותם ואת יכולתם האישית והקולקטיבית של חברי הקבוצה בחיי החברה ובשטחי הדת, התרבות, הכלכלה, המדע והאמנות.
   8. לקדם את חברות הקבוצה לשם השגת שוויון בפועל ביצירה המשקית והחברתית, בחינוך ובפעילות ציבורית ותנועתית.
   9. לחנך את ילדיהם של חברי הקבוצה, לטפח ולהעלות את רמת חינוכם והשכלתם, לחנכם להמשך חייהם בקבוצה כנושאי ייעוד הקבוצה ומסורת אבות, לדאוג להכשרתם ולקליטתם כחברים בקבוצה.
   10. לקלוט עולים ומתיישבים חדשים.
   11. לקלוט ולחנך לחיי קבוצה נוער עולה ונוער ישראלי.
   12. לטפח במשותף עם קבוצות בעלות אותן מגמות, הקמת קבוצות חדשות, קידום ההתיישבות הקיבוצית, ערכי קיבוץ, עזרה הדדית ופעולות משותפות, ולמטרות אלה להצטרף כחבר לתנועה, וכן להושיט עזרה משקית, ביטחונית, חברתית ותרבותית לאגודות החברות בתנועה, בהתאם להחלטות הקבוצה, או בהתאם להנחיות התנועה והוראותיה כפי שאומצו על ידי הקבוצה.
   13. לקיים עזרה הדדית עם קיבוצים אחרים ועם יישובים כפריים אחרים, ולהשתתף במפעלים משותפים המשמשים מטרה זו.
   14. לקיים ולמלא משימות כדי לבצר את מעמדה, כלכלתה, וביטחונה של מדינת ישראל, וכן מעמדה של כלל התנועה הקיבוצית, כפי שהותוו על ידי התנועה ואומצו על ידי הקבוצה.
   15. לקיים ולמלא משימות כדי לטפח ערכי הדת, ההלכה והמסורת בחייו הרוחניים והחינוכיים של הפרט והציבור במדינה.
   16. לטפח את הקשר עם יהדות התפוצות כחלק בלתי נפרד של העם היהודי.

###### סמכויות

* + 1. לשם קיום מטרותיה תהיה הקבוצה מוסמכת:
       1. לייסד ולנהל מפעלים בין קבועים ובין ארעיים ובין חד-פעמיים, בענפי חקלאות, דייג, מחצבים, תעשייה, מלאכה, בניין, עבודות ציבוריות, תחבורה, חינוך, דת, תרבות, רפואה, אמנות ומדע, תיירות, נופש, בידור וספורט.
       2. לבצע פעולות עסקיות, מסחריות, מימון, ביטוח ופעולות אחרות מכל סוג הקשורות בהנהלת מפעלי הקבוצה ופיתוחם, בהספקת חומרי גלם ויתר צרכי המשק החקלאי ומפעליה האחרים של הקבוצה, בשיווק תוצרתם, בהספקת הצריכה והשירותים בכל השטחים, של חברי הקבוצה ושל התלויים בהם ושל כל אדם אחר שאינו חבר הקבוצה היושב בתחומי היישוב הקיבוצי על פי הסכם מיוחד עם הקבוצה.
       3. להתקשר בחוזים, לרכוש ולחכור נכסים נדים וזכויות-יוצר וזיכיונות מכל סוג, להחזיקם ולהעבירם בכל דרך, ולהיות צד בכל משא-ומתן והסכם, ובעל-דין בכל הליך משפטי, או בכל דיון אחר.
       4. לקבל מכל אדם ותאגיד ללא הגבלה הלוואות, פיקדונות, ערבויות ואשראי מכל סוג, ולקבל על עצמה התחייבויות מכל סוג, ולתת בקשר לכך ערובות ובטחונות, לרבות משכנתאות, משכונים ושעבודים, של נכסים נדים, נכסים בלתי נדים וזכויות מכל סוג.
       5. לתת הלוואות, פיקדונות, ערבויות ואשראי מכל סוג, ולקבל בקשר לכך ערבויות, בטחונות והתחייבויות, לרבות משכנתאות, משכונים ושעבודים, של נכסים נדים, נכסים בלתי נדים וזכויות מכל סוג.
       6. לחתום, למשוך, לקבל, להסב, להעביר, למכור, לגבות, לנכות, להוציא ולעשות כל פעולה אחרת בשטרי חוב, שטרי חליפין, אגרות-חוב, מניות למעט הוצאת מניות, שטרי מטען ומסמכים סחירים או עבירים אחרים מכל סוג.
       7. לבטח את עצמה, את חבריה ואת התלויים בהם, וכן את עובדיה ואורחיה, נגד נזקי גוף ורכוש, וכן נגד סיכונים אחרים מכל סוג, וכן להתקשר בהסכמי ערבות ואחריות הדדית עם יישובים אחרים.
       8. להשתתף, בין כחברה ובין אחרת, באגודות, חברות, שותפויות או גופים משפטיים אחרים.
       9. לארח ולספק בתחומי היישוב הקיבוצי שירותים, לרבות שיכון, למפעלים, מוסדות ואנשים שאינם חברים, במידה ויש בכך צורך לקידום מטרות הקבוצה או תועלת למפעלי הקבוצה או למפעלים שהקבוצה מעונינת בהם, ובמיוחד לשם סיפוק הצרכים הדתיים, החינוכיים, הכשרת עולים, קידום ההתיישבות, בטחון המדינה, ועזרה הדדית בין קיבוצים, בתנאים שנקבעו בהסכם בין הקבוצה ובין המתארחים או בין הקבוצה לבין המוסדות האחראיים למפעלים, מוסדות או אנשים אלו.
       10. לשמור על הסדר בתחומי היישוב הקיבוצי, ולמנות למטרה זו מבין חברי הקבוצה ממונים על כך ולקבוע את תפקידיהם ואת סמכויותיהם.
       11. לשמש סוכן, נאמן ואפוטרופוס בכל אותם העניינים שהחוק אינו מונע מגוף משפטי לשמש בתפקידים אלו.
       12. בוטל.
       13. לעשות כל פעולה אחרת הדרושה להשגת מטרות הקבוצה או לביצוע סמכויותיה.
       14. בוטל.

פרק ג' – החברות

כשירות להתקבל כחבר

* + 1. אדם יתקבל כחבר לקבוצה אם נתקיימו בו תנאים אלה:
       1. מלאו לו 21 שנים.
       2. הוא יהודי ונוהג באורח חייו על פי דת ומסורת ישראל.
       3. הוא אזרח או תושב קבע של מדינת ישראל , ואם הוא עולה חדש – אם הצהיר על רצונו להיות אזרח ישראלי, והיה לאזרח ישראל תוך שלוש שנים מיום בואו לקבוצה, אלא אם כן ויתרה הקבוצה על תנאי זה.
       4. עבר תקופת מועמדות כפי שנקבע בתקנון זה, אלא אם כן ויתרה הקבוצה ביחס אליו על הצורך בתקופת מועמדות כולה או מקצתה

**בקשה להתקבל כמועמד**

* + 1. המבקש להתקבל כמועמד, והוא כשיר להיות חבר לפי סעיף 8 פרט למקרים בהם הקבוצה ויתרה על תנאי זה – ימלא שאלון ויחתום על תצהיר בקשה להתקבל כמועמד, בנוסח שהקבוצה תקבע, ואשר יכלול פרטים על גילו, מצבו האישי, ילדיו, הוריו ויתר התלויים בו, מצבו הרפואי, קיצור תולדות חייו, רכושו, התחייבויותיו וזכויותיו, ועל הליכים משפטיים במידה ומתנהלים נגדו או על ידיו. בקשה זו כוחה יפה כבקשה להתקבל כחבר.
    2. תקופת המועמדות תהיה בהתאם לקבוע בהחלטות האסיפה לעניין הקליטה או בהסכם אישי (להלן: "תקופת המועמדות").

###### זכויות המועמד וחובותיו

* + 1. מועמד, תוך תקופת מועמדותו וכל עוד לא התקבל כחבר, הוא בר-רשות בלבד ביישוב הקיבוצי.
    2. המועמד יתאים עצמו לאורחות חיי הקבוצה לפי המקובל בקבוצה והוא יהיה כפוף להוראות מוסדותיה המסמכים של הקבוצה.
    3. הקבוצה רשאית לבטל את מועמדותו של המועמד בכל עת, גם לפני תום תקופת המועמדות, והוראות הסעיפים 22-20 יחולו על הדיונים וההחלטות בקשר לכך, בשינויים הנובעים מנסיבות העניין.המועמד רשאי לבטל את מועמדותו בכל עת, ללא סיבה.
    4. בוטלה מועמדותו, בין על ידיו, בין על ידי הקבוצה, חייב המועמד, תוך 60 ימיםמביטול מועמדותו, אלא אם הוסכם אחרת בינו לבין הקבוצה, לפנות כל מקרקעין, לרבות צריף, אוהל, וכל מתקן אחר המשמש למגורים, אף אם אינו מחובר לקרקע, המוחזק על ידיו או על ידי התלויים בו, ולעזוב תחום היישוב הקיבוצי עם כל התלויים מבלי שיהיה זכאי לקבל או לתבוע פיצויים או תשלום או תמורה אחרת כלשהי, בכסף או בעין, וללא כל תביעה וטענה אחרת, ועד לעזיבתו כאמור את תחום היישוב הקיבוצי יחולו עליו ועל התלויים בו הוראות הסעיפים 11 ו-12.

###### קבלת חברים

* + 1. בתום תקופת המועמדות, יעלה על סדר היום של האסיפה הכללית דיון בדבר קבלת המועמד כחבר.
    2. ועד ההנהלה של הקבוצה (להלן: "מזכירות הקבוצה"), או רשות אחרת שנקבעה למטרה זו על ידי האסיפה הכללית, יגישו לאסיפה הכללית את חוות דעתם בנידון.
    3. האסיפה הכללית רשאית להחליט בדבר קבלת המועמד כחבר, דחיית קבלתו כחבר וביטול מועמדותו, או בדבר הארכת מועמדותו לתקופה נוספת.
    4. מועמד יתקבל כחבר אם ההחלטה על קבלתו לחבר נתקבלה בשני שליש של המצביעים בקלפי ובהתאם לנוהלים על פי סעיף 96, באסיפה הכללית שבסדר יומה נכלל הדיון בדבר קבלתו כחבר. הודעה על סעיף כזה בסדר היום תפורסם לא פחות משלושה ימים לפני מועד האסיפה.
    5. האסיפה הכללית מוסמכת להחליט בדבר אי קבלת המועמד כחבר מתוך סיבה כלשהי שתמצא לנכון, לרבות אי התאמה חברתית ויחס לעבודה.
    6. האסיפה הכללית אינה חייבת לתת בהחלטתה את הנימוקים שבגללם החליטה לא לקבל את המועמד כחבר.
    7. החלטת האסיפה הכללית בדבר אי קבלת מועמד כחבר היא סופית ואין למועמד זכות לערער על ההחלטה לפני מוסד או גוף כלשהו, לרבות רשות משפטית כלשהי. אולם אם קיבל רוב קולות של המצביעים יהיה רשאי לבקש לקיים הצבעה שנייה והאסיפה חייבת לקיים הצבעה כזו כעבור שלושה חודשים. תוצאות ההצבעה השנייה תהיינה סופיות.
    8. חברים החתומים על בקשת הרישום של הקבוצה, יהיו חברים בקבוצה מיום רישום הקבוצה, והוראות הסעיף 8 (ד) לא יחולו עליהם.
    9. האסיפה הכללית רשאית להחליט בדבר קבלת חבר גם מבלי שיידרש לעבור תקופת מועמדות או לחתום על תצהיר מועמדות ובקשה להתקבל כמועמד, ובלבד שאותו אדם הגיש בקשה בכתב להתקבל כחבר תוך תקופה שהאסיפה הכללית קבעה לעניין זה והמבקש הוא אחד מאלה:
       1. ילדו של חבר הקבוצה;
       2. מי שהתחנך בקבוצה לפחות שתי שנים סמוך להגשת בקשתו;
       3. אדם המבקש לעבור לקבוצה מקבוצה אחרת שבה היה חבר עד כה;
       4. חבר שהתחנך בקבוצת נוער הידועה בשם "השלמה" או "גרעין";
       5. אדם המתקבל בנסיבות שלדעת האסיפה הכללית הן נסיבות מיוחדות המצדיקות ויתור על תקופת מועמדות.
    10. רשום אדם בפנקס החברים של הקבוצה ביום תחילת תקפו של תקנון זה, ונהג אותו אדם, וכן נהגו בו, כחבר הקבוצה לכל דבר, יראו אותו כחבר הקבוצה, אף אם לא קוימו לגביו הוראות פרק זה, כולן או מקצתן.

33א על אף האמור בכל דין לא יראו אדם כחבר הקבוצה אלא אם התקבל לחברות על פי סעיף 23 לתקנון זה, אפילו נהג ונהגו בו כחבר הקבוצה במשך תקופה סבירה.

**פקיעת חברות**

* + 1. חברותו של חבר פוקעת בקרות אחד מאלה:
       1. במותו;
       2. בעוקרו את מקום מושבו הקבוע מתחום היישוב הקיבוצי שלא בהסכמת הקבוצה, ולא חזר אליו תוך שלושה חודשים מיום שנשלחה לו דרישה בכתב לחזור;
       3. עם מתן הודעה בכתב לקבוצה בדבר יציאתו מהקבוצה.
       4. עם הוצאתו מהקבוצה;

1. אם הוכרז כפושט רגל;
2. לפי הסכם בין החבר לבין הקבוצה לפיו החברות תפקע בהתקיים תנאי מסוים, או לחלופין תפקע בהיעדר קיום תנאי מסוים.

###### הוצאת חבר

* + 1. רשאית הקבוצה להוציא חבר מהקבוצה על פי החלטה של האסיפה הכללית ואשר התקבלה בקולות שני שלישים של החברים הנוכחים, בגלל אחת הסיבות הבאות:
       1. אם נמצא חייב במעשה פלילי מסוג פשע;
       2. אם נמצא אשם על ידי האסיפה הכללית במעשה בלתי הוגן או מעשה שעשה הפוגע ביסודות הקבוצה, במטרותיה או באורחות חייה, או בעסקיה או במי מחבריה או תושביה;
       3. אם עבר על הוראה מהוראות תקנון זה, או לא קיים החלטה של האסיפה הכללית שנתקבלה בהתאם להוראות תקנון זה, בתנאי כי אי קיום ההחלטה האמורה קרה, או לא נפסק, לאחר שהוחלט באסיפה הכללית, בין באופן כללי לסוג עניינים מסוימים ובין באופן מיוחד לעניין הנידון, כי על אי קיום ההחלטה האמורה צפוי חבר להוצאה מהקבוצה;
       4. אם לאחר שנתקבל לקבוצה, התברר שפרט חשוב מפרטי תצהיר המועמדות שלו היה כוזב, או שהפר התחייבות הכלולה באותו תצהיר.
       5. אם התקיים תנאי בהסכם לפיו מתקיימת עילה לפקיעת חברותו המצריכה את אישור האסיפה.

###### הליכי הוצאת חבר

* + 1. מזכירות הקבוצה תודיע לחבר עשרה ימים מראש על דבר ההצעה לסדר היום של האסיפה הכללית להוצאתו מהקבוצה בגלל נימוקים שיפורטו באותה הודעה.
    2. החבר רשאי לדרוש בכתב, לא יאוחר משבעה ימים מיום קבלת ההודעה כאמור, בירור במזכירות הקבוצה או ברשות מוסמכת אחרת של הקבוצה, אם האסיפה הכללית קבעה רשות מוסמכת כזו למטרה זו. נדרש בירור כזה, לא תועלה ההצעה לסדר היום של האסיפה הכללית עד לאחר שמזכירות הקבוצה או הרשות האמורה קיימו את הבירור וקבעו את החלטתן לאור מסקנות הבירור.

לא הופיע החבר לבירור במועד שנקבע, לאחר שהוזמן אליו, ואין הצדקה סבירה לאי הופעתו, יראו את דרישתו לבירור כמבוטלת.

* + 1. לא דרש החבר בירור, או קוים בירור והמזכירות או הרשות האמורה לא שוכנעו בדבר הצורך בביטול ההצעה, תועלה ההצעה לסדר היום של האסיפה הכללית, אולם לא לפני עשרה ימים מתאריך מסירת ההודעה לחבר כאמור.
    2. לחבר תימסר הודעה בכתב בדבר מועד האסיפה הכללית שתדון בהוצאתו לפחות 48 שעות מראש. ~~ב~~אם החבר נמצא בתחומי היישוב הקיבוצי והשאיר כתובת, תישלח לו ההודעה בדואר רשום לפי הכתובת שהשאיר. נעדר החבר מתחום היישוב הקיבוצי ולא השאיר כתובת, פטורה הקבוצה ממסירת ההודעה, אך תפורסם בעיתון יומי אחד לפחות קריאה דחופה לאותו חבר להופיע ביישוב הקיבוצי מיד לשם קבלת הודעה ואם הופיע בתוך 48 שעות תימסר לו ההודעה כאמור.

פרק ד' – הון הקבוצה

* + 1. אין לקבוצה הון מניות. לחבר הקבוצה אין זכויות הון כלשהן בקבוצה. הקיבוץ רשאי לגבות דמי קליטה מנקלטים.
    2. לא תחול על חבר הקבוצה אחריות אישית בעד חובות הקבוצה או התחייבויותיה, בין בזמן קיומה של הקבוצה ובין בפירוקה.
    3. רכוש הקבוצה למעט שיוך אמצעי הייצור לחברי הקבוצה אינו ניתן לחלוקה בין החברים, בין בזמן קיומה של הקבוצה ובין בפירוקה.
    4. (א) הקיבוץ רשאי לחלק רווחים לחבריו.   
       (ב) (1) הקיבוץ רשאי בהחלטה של האסיפה הכללית ובתנאים הקבועים בסעיפיםקטנים (2) ו-(3) להלן להקים לחבריו קרן מילואים, שתשמש לביטחון הסוציאלי של חברי הקיבוץ ולרווחתם הכללית. מקורותיה של הקרן יהיו מרווחי הקיבוץ ומתרומותיהם של חבריו. קרן המילואים יכול שתתנהל גם באמצעות תאגיד או באמצעות נאמן.   
       (2) כספי הקרן לא ישמשו לעסקי הקיבוץ ולא ייחשבו לנכס (אקטיב) של הקיבוץ.   
       (3) תקנון קרן המילואים יתקבל בהחלטה שתמכו בה לפחות רוב חברי הקיבוץ. שינוי של תקנון קרן המילואים ייכנס לתוקף רק אם אושר על ידי האסיפה הכללית של הקיבוץ בהחלטה שתמכו בה לפחות רוב חברי הקיבוץ.   
       (ג) לאחר שהופרשו כספים מרווחי הקיבוץ לקרן המילואים, אם הופרשו, תעבור יתרת הרווחים להונו העצמי של הקיבוץ.

פרק ה' – חובות החבר וזכויותיו

**איסור העברת זכויות וחובות**

* + 1. חובות החבר וזכויותיו בקבוצה, הן אישיות ואינן ניתנות להעברה או לביצוע על ידי מיופה כוח.

###### חובות החבר

* + 1. חבר הקבוצה חייב לקבוע את מקום מגוריו הקבוע ביישוב הקיבוצי ולגור בו מגורי קבע, כפוף להוראות תקנון זה.
    2. החבר אחראי לפרנסתו ולמציאת מקום עבודה. החבר חייב לקיים את הוראות רשויות הקבוצה בכל הנוגע לעבודתו ולסדרי עבודתו על כל הקשור בכך.
    3. החבר יעביר לקבוצה את כל הכנסותיו בהתאם לכללים אותם תקבע הקבוצה בנוגע לאופן העברתם, ייתן לקבוצה גילוי מלא ונאות בדבר הכנסותיו וימסור את כל המסמכים וההצהרות הנדרשות על ידי הקבוצה על מנת שניתן יהיה לרשום הכנסותיהם של חברי הקבוצה בספרי הקבוצה ולדווח לרשויות הנוגעות כמתחייב לפי כל דין.
    4. "הכנסה" בתקנון זה – כל השתכרות, חלף השתכרות, תמורה, קצבה, הטבה, הנאה או זכות אחרת המגיעים או שיגיעו לחבר, במישרין או בעקיפין, בגין, עקב או חלף עבודתו או עבודת בן זוגו חבר הקבוצה, משלח ידו ו/או עסקו של החבר, לרבות קצבאות שארים מכל סוג שהוא, קצבה פנסיונית, תגמולים מקופת גמל, גמלאות, קרן השתלמות, פיצויי פיטורין, פיצויים בגין פגיעה בעבודה או בקשר אליה, פדיון ימי חופשה ומחלה, מזונות, תגמולים או קצבאות בגין נכות, קצבאות ביטוח לאומי מכל סוג, תשלומים שניתנו לכיסוי הוצאות לרבות החזר רכב וטלפון נייד, תמלוגים בגין המצאה, פטנט, זכויות יוצרים, זכות מבצעים וכן תקבולים שמקורם בקרן שנוצרה או מומנה ע"י הקבוצה ולרבות קופות גמל וקרנות השתלמות שנרשמו על שם חברים לצרכי הקבוצה - הכל ביחס לתקופת חברות החבר בקבוצה או תקבולים הנובעים באופן ישיר או עקיף משימוש בנכסי הקבוצה או מתמיכה כספית או אחרת של הקבוצה.
    5. כל הכנסה שמקורה טרם יום השינוי (\_\_\_\_\_\_\_\_\_) היא רכוש הקבוצה, גם אם מתקבלת אחרי יום השינוי וגם אם רשומה על שם חבר או חבר לשעבר.
    6. חבר הקבוצה ינהג על פי אורחות החיים וחיי החברה הנהוגים בקבוצה, וכן יקבל את מרות הקבוצה בקביעת דרכי החזקתם וחינוכם של ילדיו הקטנים.
    7. חבר הקבוצה ינהג על פי העקרונות הלאומיים, הדתיים, החברתיים והתנועתיים, כפי שהותוו או נקבעו בהחלטות האסיפה הכללית או כפי שהותוו או נקבעו על ידי התנועה ואומצו על ידי הקבוצה. האמור לא יפגע בחופש הביטוי של החבר או השתייכותו המפלגתית אולם לא יטיף החבר נגד יסודות הקבוצה כפי שהוגדרו בסעיף 3 בתוך תחום היישוב הקיבוצי או מחוצה לו, ולא ישתתף בהקמה או בהפעלה של כלים ארגוניים או בפעולה מאורגנת ביישוב הקיבוצי למען קיום או הפצת השקפות המנוגדות ליסודות הקבוצה והחלטותיה או נגד עקרונות התנועה שאומצו ע"י הקבוצה.
    8. חבר הקבוצה חייב לקיים את ההחלטות ולמלא את ההוראות של האסיפה הכללית בהתאם לתקנון זה. דרכי תגובת הקבוצה לגבי חבר, שאינו מקיים חובה מהחובות המוטלות עליו, על פי תקנון זה, יובאו בכל מקרה ומקרה לדיון ולהחלטה במוסדות הקבוצה ויופעלו בהתאם לאותה החלטה.
    9. חבר הקבוצה לא יקבל על עצמו התחייבויות כספיות, קנייניות, או כל התחייבות אחרת העלולה להטיל במישרין או בעקיפין חובות מימון על הקבוצה, או למנוע מאותו חבר את ביצוע חובותיו כלפי הקבוצה על פי תקנון זה; חבר הקבוצה אשר ילדו הקטין מתגורר בקבוצה יתבע מהורה ילדו אשר אינו חבר בקבוצה בשמו ובשם ילדו מזונות ילדו והוצאות החזקתו על פי כל דין ועל פי האמור בתקנון זה אם ידרש לעשות כן על ידי הקבוצה.
    10. הוציאה הקבוצה הוצאות, בכסף או בשווה כסף, למימוש פיצויים בעד נזקי גוף, בין לפי חוק הנזיקין ובין לפי חוק אחר כל דין, יראו בכלל הוצאות שהוציא הקיבוץ גם הוצאות טיפול רפואי ושירותים, שהוצאו על אותו חבר לשעבר בקשר לאותם נזקי גוף, וכן הוצאות החזקה וקיום של אותו חבר לשעבר ושל התלויים בו תוך תקופת אי כושר עבודה או כושר עבודה מוגבל של אותו חבר לשעבר שנגרם כתוצאה מאותם נזקי גוף.
    11. נפסקה חברותו של חבר בקבוצה או חדל להתגורר בה מסיבה כלשהי, בעוד ילדו נותר בקבוצה, ישא אותו חבר או חבר לשעבר בהוצאות החזקת ילדו הקטין המתגורר בקבוצה וישלמו לקבוצה מידי חודש בחודשו .
    12. חישוב ההוצאות לפי סעיפים 47-45 ייערך בהתאם למקובל בקבוצה, וספרי החשבונות של הקבוצה ישמשו ראיה מכרעת ביחס לקביעת סכומי הוצאות אלה.
    13. נפסקה חברותו של חבר בקבוצה, מסיבה כלשהי, חייב אותו חבר לשעבר לפנות מקרקעין המוחזקים על ידיו או על ידי התלויים בו בקבוצה, לרבות צריף, אוהל, וכל מתקן אחר המשמש למגורים גם אם אינו מחובר לקרקע ולעזוב את תחום היישוב הקיבוצי התלויים בו, תוך 60 יום מקבלת הודעה בכתב מהקבוצה הדורשת ממנו לפנות את המקרקעין האמורים, מבלי שיהיה זכאי לקבל או לתבוע פיצויים או תשלום או תמורה אחרת כלשהי בכסף או בעין, פרט לאמור בסעיף 78**.**

###### זכויות החבר

* + 1. הקבוצה תספק את הצרכים החברתיים, התרבותיים והדתיים של חבריה בהתאם ליכולתה ובהתחשב בצרכי משק הקבוצה ופיתוחו וקיום יתר חובות הקבוצה. סיפוק הצרכים כאמור יבוצע במגמה להגשמת יסודות שיתוף הכלל בקנין, של עבודה עצמית ושל שוויון ושיתוף בייצור בצריכה ובחינוך תוך קיום ערבות הדדית עבור חברי הקבוצה. הקצאת זכויות כאמור מותנית בעמידת החבר בכל התנאים המצטברים הקבועות בתקנות הערבות ההדדית.
    2. לעניין סעיף 53: "צרכי חברים" – פירושם השלמת צרכי החברים בגיל העבודה באופן הוגן, לפי קריטריונים שוויוניים, בשים לב ליכולת הקיבוץ אך תוך מתן עדיפות לצרכים אלה כולל ילדיהם הקטינים והכל כקבוע בתקנות הערבות ההדדית ובכפוף לכללים שתקבע הקבוצה.
    3. נכסים שנמסרו על ידי הקבוצה לשימושו של החבר למעט נכסי החבר כהגדרתם בתקנות הערבות ההדדית ממשיכה הקבוצה להיות בעליהם מבחינת זכות הקניין בהם, ולחבר נתונה רק זכות השימוש בהם, בהתאם למטרות שנקבעו על ידי הקבוצה. לחבר אין זכות העברה או העברת השימוש בנכסים אלה שלא בהסכמת הקבוצה; ובכל עת שנפסק השימוש בנכסים אלה על ידי החבר מסיבה כלשהי, חוזרת החזקה בהם מאליה לקבוצה. האמור לא יחול על כספים שניתנו לחבר למטרה מסוימת, אולם ניתנו כספים אלה לשם רכישת דבר מסוים יחולו ההוראות האמורות על הדבר שנרכש בכספים אלה. למען הסר ספק, חבר אינו רשאי להתיר להתגורר, למסור השימוש או לתת רשות שימוש בדירה שנמסרה לשימושו על ידי הקבוצה לאדם אחר שאינו חבר הקבוצה, לרבות בן זוג, ללא קבלת הסכמה מפורשת מהקבוצה. הקבוצה יכולה לבטל הסכמה שניתנה בכל עת.
    4. אם יש ביכולתה של הקבוצה ולפי מידת יכולתה תושיטהקבוצה, במידת יכולתה, תמיכה כספית ואחרת להורי חבר, החיים מחוץ לתחום היישוב הקיבוצי, ובמקרים מיוחדים גם לקרובי משפחה אחרים, הנזקקים לדעת הקבוצה לתמיכה לצורך קיומם.
    5. במקרים מסוימים תקבל הקבוצה ליישוב הקיבוצי הורים של חבר – ובמקרים מיוחדים גם קרובי משפחה אחרים-, אולם הקבוצה רשאית לסרב, במקרים שתמצא לנכון, לקבל הורה או קרוב כאמור ליישוב הקיבוצי מבלי שתהיה חייבת לנמק את סירובה.
    6. נפסקה חברותו של חבר מסיבה כלשהי, רשאית הקבוצה לעכב את עזיבתו לתקופה שלא תעלה על 3 חודשים. **ב**משך זמן זה תחולנה עליו כל הזכויות והחובות החלות על החברים, אולם לא תהיה לו זכות הצבעה באסיפה הכללית ובמוסדות הקבוצה.
    7. נפטר חבר הקבוצה ובן זוגו עזב את הקבוצה לאחר מכן, הרי אזי:

1. התחייב בן הזוג לשעבר שעזב להשאיר את ילדיו הקטינים בקבוצה עד התבגרותם, ולשאת במחצית הוצאות החזקתם, או לפי החלטת הקבוצה בשיעור פחות מזה, ובמקרה שאותו בן הזוג מקבל או יקבל עבורם קיצבה מכל מקום שהוא אף בשיעור העולה על מחצית ההוצאות כאמור, אך אינו עולה על מלוא סכום הקצבה האמורה, תהיה הקבוצה חייבת להחזיקם ולשאת ביתרת הוצאות החזקתם;
2. סירב בן הזוג לשעבר להתחייב כאמור, רשאית הקבוצה לא לשאת בהחזקת הילדים, ואותו עוזב יהיה חייב לקחתם עימו.
3. הפר אותו עוזב את התחייבותו לפני התבגרות הילדים או הוציא את הילדים מהקבוצה בין על פי צו בית משפט ובין אחרת, רשאית הקבוצה לתבוע את העוזב להחזיר לקבוצה את הוצאות החזקת הילדים שהוצאו על ידי הקבוצה מתאריך עזיבתו ועד תאריך הוצאת הילדים על ידיו;
4. עזבו הילדים את הקבוצה על דעת עצמם, רשאית הקבוצה לא להמשיך בהחזקתם מתאריך עזיבתם את הקבוצה.
   * 1. נפטרו הורי קטין בהיותם חברי הקבוצה תמשיך הקבוצה בהחזקת הקטין כל עוד הוא מתגורר

דרך קבע ביישוב הקיבוצי וכן תשתתף הקבוצה בהוצאות החזקתו של הקטין מחוץ לקבוצה הכל

בהתאם ליכולתה של הקבוצה, והכול על דרך של השלמה בהתחשב בהכנסות ונכסי העיזבון ומבלי לגרוע מחובותיו של האפוטרופוס לפי דין.

* + 1. חישוב הוצאות החזקת הילדים כאמור ייערך בהתאם למקובל בקבוצה, וספרי החשבונות של הקבוצה ישמשו ראיה מכרעת ביחס לקביעת סכומי הוצאות אלה.
    2. נפסקה חברותו של חבר בקבוצה מסיבה כלשהי למעט עקב פטירה, זכאי החבר שנפסקה חברותו כאמור לקבל:
  1. דמי עזיבה בסכום שנקבע בהתאם להחלטות התנועה והנחיותיה שאומצו על ידי הקבוצה;
  2. אם נקבעו זכויות חלופיות לדמי עזיבה, כדוגמת שיוך דירות או שיוך אמצעי ייצור, יקבל העוזב את הזכאות הגבוהה מהן, בכפוף להחלטות הקבוצה ולהסכמים שייחתמו עם עוזב.
  3. הקבוצה רשאית להתנות תשלום דמי עזיבה בחתימת העוזב על כתב סילוק טענות ותביעות ביחס כלפיה.
     1. נפסקה חברותו של חבר בקבוצה מסיבה כלשהי, ונשאר בן זוגו, או בן זוגו לשעבר, חבר הקבוצה, רשאי אותו בן זוג להחזיק את ילדיהם בקבוצה בזכותו הוא. האמור לא יפגע בזכותה של הקבוצה לתבוע מבן הזוג שנפסקה חברותו את השתתפותו בהחזקת הילדים על פי דין, ועל פי תקנון זה וכן לדרוש מבן הזוג, או בן הזוג לשעבר, שנשאר חבר בקבוצה, כי יתבע מאותו עוזב בין במו"מ ובין בתביעה משפטית, את השתתפותו של אותו עוזב בהחזקת הילדים ואת העברת דמי ההשתתפות האלה לקבוצה.
     2. הורה או קרוב אחר שנתקבל לגור בקבוצה על פי הוראות סעיף 54 יחתום על הסכם מול הקבוצה המסדיר את מגוריו בישוב הקיבוצי ואת התשלום בגין צריכה של שירות משרותי ומשאבי הקבוצה.
     3. סיפוק צרכיו של תלוי בחבר קבוצה יהיה כמקובל בקבוצה ובהתאם להחלטות הקבוצה לגבי סיפוק התלויים בחברי הקבוצה בדרך כלל או לסוגי צריכה שונים.

**פרק ו' – רשויות הקבוצה**

**האסיפה הכללית**

* + 1. האסיפה הכללית היא הרשות העליונה של הקבוצה והיא רשאית להחליט בכל עניין שהוא בתחום מטרות הקבוצה וסמכויותיה ושאינו מנוגד ליסודות הקבוצה.
    2. האסיפה הכללית השנתית תתכנס ותפעל בהתאם להוראות הכלולות בחוק. מבלי לפגוע באמור, רשאית כל אסיפה כללית לדון ולהחליט גם בעניינים שהם בסמכויותיה של אסיפה כללית שנתית, כולם או מקצתם.
    3. האסיפה הכללית תבחר מזכירות וכן רשאית היא לבחור בין חברי הקבוצה מועצה, ועדות, מזכיר הקבוצה, ונושאי תפקידים אחרים, לקבוע סמכויותיהם ותפקידיהם, למעט העברת סמכויות השמורות על פי החוק או לפי תקנון זה לאסיפה הכללית.
    4. המזכירות רשאית לכנס בכל עת אסיפה כללית, והיא חייבת לעשות כך על פי דרישה של לא פחות מ-10% ממספר כל חברי הקבוצה, תוך 30 יום מקבלת דרישה כזו לשם דיון בעניין שצויין באותה דרישה.
    5. המזכירות תפרסם הודעה בדבר כינוס אסיפה כללית על לוח המודעות שנקבע למטרה זו במקום ציבורי בתחום היישוב הקיבוצי, לא פחות מ-24 שעות לפני האסיפה. בהודעה יפורטו: מועד האסיפה, מקום כינוסה וסדר היום המוצע. בכפוף ליתר הוראות תקנון זה, אין חובה לשלוח הזמנות אישיות לחברים או לפרסם את ההזמנה בכל צורה נוספת.
    6. האסיפה הכללית תדון בעניינים הקבועים בסדר היום המוצע על ידי המזכירות, ולפי סדר העניינים הקבוע באותה הצעה. האסיפה רשאית לשנות את סדר העניינים וכן להוריד עניין מסדר היום ולקבוע את מקומו בסדר העניינים. נדרש כינוס אסיפה כללית על פי הוראות סעיף 89, לביטול החלטה שנתקבלה באסיפה כללית בעניין שלא נכלל מלכתחילה בסדר היום שלה, יושהה ביצוע החלטה זו עד כינוס האסיפה הכללית הנדרשת.
    7. מזכיר הקבוצה יכהן כיו"ר האסיפה הכללית, אלא אם החליטה האסיפה לבחור יו"ר אחר, בין לאסיפה מסוימת ובין בדרך כלל.
    8. האסיפה הכללית תקוים אם נוכחים בה מספר מינימלי של חברים שיוגדר בהחלטת אסיפה המסדירה את נוהל האסיפות, וכן יוגדרו כללים לגבי כינוס אסיפה נדחית במידת הצורך**.**
    9. כל החלטה באסיפה הכללית תתקבל ברוב דעות רגיל של המצביעים, אלא אם על פי תקנון זה, או על פי החוק, נדרש רוב גדול יותר.
    10. האסיפה הכללית רשאית לקבוע כי בעניינים מסוימים שיפורטו באותה קביעה תתקבל החלטה ברוב מיוחד בלבד, שייקבע באותה קביעה ושאינו קטן מהרוב הנדרש לפי תקנון זה או על פי החוק להחלטה באותם עניינים. קביעה כאמור אינה ניתנת לשינוי או לביטול ביחס לכל עניין מסוים הנכלל בה אלא בהחלטה שנתקבלה באותו רוב מיוחד הדרוש לקבלת החלטה באותו עניין מסוים על פי אותה קביעה. כל עוד קביעה כאמור היא בתוקף לא תתקבל החלטה בעניין מסוים הכלול בה, אלא ברוב מיוחד הקבוע באותה קביעה, אף אם לפי הוראות מפורשות של תקנון זה מספיק לאותו עניין רוב קטן מזה.
    11. ההצבעה תהיה בהרמת ידיים, אולם האסיפה הכללית רשאית להחליט כי הצבעה לעניין מסוים תהיה חשאית או תתבצע במשאל, בין באופן שמי ובין באופן חשאי, בין באותה אסיפה ובין באסיפה כללית אחרת ובין שלא באסיפה בצורה שתיקבע, לרבות באמצעים דיגיטליים. לעניין הוראות תקנון זה דין הצבעה שבוצעה במשאל או בהחלטה שנתקבלה במשאל כדין הצבעה שבוצעה או החלטה שנתקבלה באסיפה כללית, ובלבד שתוצאות ההצבעה נתפרסמו בבטאון הקבוצה, או על לוח המודעות של הקבוצה, ונמסרו באסיפה הכללית שלאחר המשאל ונרשמו בפרוטוקול. תקפה של החלטה שנתקבלה במשאל הוא מיום פרסומה.
    12. לכל חבר תהיה זכות דעה אחת בלבד בכל צורת הצבעה.
    13. באסיפה הכללית יירשם פרוטוקול על ידי יו"ר האסיפה או על ידי חבר שימונה למטרה זו על ידי יו"ר האסיפה. הפרוטוקול ייחתם על ידי יו"ר האסיפה.
    14. כל החלטה או הנחיה של התנועה מחייבת את הקבוצה רק אם אושרה על ידי האסיפה הכללית.

###### המזכירות

* + 1. מספר חברי המזכירות יהיה כפי שהאסיפה הכללית תקבע מפעם לפעם.
    2. מזכיר הקבוצה יהיה חבר מזכירות, ככל שהוא חבר הקבוצה.
    3. המזכירות תיבחר על ידי האסיפה הכללית לתקופה של שנתיים וחבריה יוכלו לחזור ולהיבחר.
    4. המזכירות תמשיך למלא את תפקידיה כל עוד לא נבחרה מזכירות אחרת על ידי האסיפה הכללית, וסמכויותיה לא תיפגענה גם אם פסקה כהונתם של חבר או חברים שלה, מבלי שנבחר חבר אחר או חברים אחרים במקומם. האמור אינו בא לשחרר מהחובה המוטלת על פי הוראות סעיף 102.
    5. חבר המזכירות יפסיק לכהן בתפקידו:

1. אם שוחרר מתפקידו על ידי האסיפה הכללית, בין על פי בקשתו, ובין שלא על פי בקשתו.
2. נפסקה חברותו בקבוצה מסיבה כלשהי.
   * 1. המזכירות תתכנס לפי הצורך, לפי הסדרים שקבעה לעצמה או על פי הזמנת מזכיר הקבוצה.
     2. המזכירות תקבע לעצמה את סדר עבודתה, ואת אחד מחבריה כיושב ראש. מזכירות הקבוצה מחויבת לנהל את פנקסי הקבוצה בהתאם לדרישות החוק, לרבות פנקס החברים של הקבוצה ורישום הערה מתאימה בפנקס זה, אם נתמלאו התנאים המשפטיים בסעיפים קטנים (ב) ו-(ג) של סעיף 25.
     3. המזכירות תחליט בכל עניין ברוב דעות חבריה המצביעים. לכל חבר מזכירות תהיה זכות דעה אחת.
     4. בישיבות המזכירות יתנהל פרוטוקול וייחתם על ידי היו"ר, ובהיעדרו על ידי חבר אחר של המזכירות, כפי שהמזכירות תקבע.
     5. זכויות החתימה בשם הקבוצה, אשר יחייבו את הקבוצה לכל עניין, יהיו כפי שייקבעו מפעם לפעם על ידי המזכירות.
     6. כפוף לתפקידים ולסמכויות החלטה וביצוע שנמסרו על ידי האסיפה הכללית לוועדות, רשויות ונושאי תפקידים אחרים, מתפקידה של המזכירות לנהל את ענייני הקבוצה בתחום מטרותיה וסמכויותיה, ולבצע את החלטות האסיפות הכלליות והחלטות כל רשות אחרת של הקבוצה, שהוסמכה על ידי האסיפה הכללית לקבל החלות המחייבות את הקבוצה.

למטרה זו מוסמכת המזכירות להשתמש בכל הסמכויות הנתונות לקבוצה, פרט לאותן הסמכויות השמורות במפורש לאסיפה הכללית או לרשויות אחרות שנתמנו על פי החלטת האסיפה הכללית, בין על פי החוק ובין על פי תקנון זה, ובין על פי כל החלטה של האסיפה הכללית.

**פרק ז' – שונות**

###### זכות ערעור

* + 1. לחבר הקבוצה זכות ערעור על החלטות הרשויות המוסמכות של הקבוצה. נוהל הערעורים ודרכי שמיעתם, לרבות קביעת המוסדות שישמעו ערעורים אלה, ייקבעו על ידי האסיפה הכללית, ובלבד שבכל מקרה יהיה החבר רשאי, אם לא בא על סיפוקו בדרגות הערעור השונות, להביא את ערעורו בפני האסיפה הכללית. האסיפה הכללית תשמש דרגת דיון סופית הן בערעור המובא בפניה והן בכל עניין המובא להחלטתה כדרגה ראשונה, אולם האסיפה הכללית רשאית להתיר דיון חוזר בפניה ולקבוע כללים ונוהל בקשר לעניינים ולנסיבות שבהם יישמע דיון חוזר, כאמור. הוגש ערעור, או נקבע דיון חוזר כאמור, יעוכב ביצוע ההחלטה, שעליה מערערים, אלא אם החליטה האסיפה הכללית אחרת בהחלטה כללית לעניינים מסוימים, או בהחלטה מיוחדת לעניין הנידון. האמור לא יפגע בהוראות סעיף 67.

יישוב סכסוכים

* + 1. על חבר הקבוצה למצות את כל הליכי הערעור (כאמור בסעיף 87 לעיל) טרם פנייה לכל ערכאה חיצונית, אלא אם מזכירות הקבוצה פטרה את החבר מחובת מיצוי ההליכים.
    2. בכפוף למיצוי הליכים כאמור, כל סכסוך שבין הקבוצה ובין חבר או חבר לשעבר של הקבוצה, או יורשי חבר שנפטר הנובע מחברותו בקבוצה או הקשור בכך, יועבר תחילה להליך גישור בפני מגשר מוסכם. לא הגיעו הצדדים להסכמה בהליך הגישור יועבר הסכסוך להכרעתו של בורר מוסכם ואם לא הגיעו הצדדים לידי הסכמה לגבי זהותו של הבורר לידי רשם האגודות השיתופיות כאמור בסעיף 52 לפקודת האגודות השיתופיות. גישור או בוררות כאמור יתקיימו רק אם המחלוקת נוגעת ליישום החלטת אסיפה בעניינו של החבר, שאין להכרעה בה השלכות העלולות לפגוע בחברים אחרים.

###### שנת כספים

* + 1. שנת הכספים של הקבוצה היא בהתאם להוראות הדין (תחילתה ב-1 בינואר וסיומה ב-31 בדצמבר באותה שנה).

###### ביטול חברות בתנועה

* + 1. הקבוצה רשאית להחליט בדבר ביטול חברותה בתנועה ברוב לתיקון תקנון. ההחלטה אינה טעונה את הסכמת התנועה. הסמכויות הנתונות לתנועה לפי תקנון זה נפסקות עם ביטול חברותה של הקבוצה בתנועה.

###### תיקון תקנון

* + 1. הקבוצה רשאית להחליט בדבר תיקונים בתקנון זה אם נכחו באסיפה הכללית הראשונה לפחות שני שלישים מכלל חברי הקבוצה ובאסיפה נדחית מספר נוכחים כלשהו ובעד התיקון הצביע רוב של שלושה רבעים מהמצביעים.

###### קיום התקנון

* + 1. כוחו של תקנון זה ככוחו של חוזה בין הקבוצה לבין חבריה וכן בין הקבוצה לבין התנועה לקיום הוראות התקנון על שינויו.

###### סמכויות התנועה במצב מיוחד

* + 1. פחת מספר חברי הקבוצה ל-25 חברים או פחות מזה, ~~הרי~~ תהיינה לתנועה הסמכויות הבאות:

1. למנות נציג שישתתף מטעמה בכל האסיפות הכלליות של הקבוצה ובכל ישיבות המזכירות של הקבוצה;
2. לכהן, על ידי נציגה, כיושב ראש קבוע הן באסיפות הכלליות והן בישיבות המזכירות של הקבוצה;
   * + 1. להצביע על ידי נציגה, באסיפות הכלליות ובישיבות המזכירות עם זכות דעה מונעת, כך שלא תתקבל החלטה באסיפה הכללית או בישיבת המזכירות של הקבוצה, אם הצביע נציג התנועה נגד קבלת ההחלטה.
     1. התנועה רשאית להשהות את הפעלת הסמכויות הנתונות לה לפי סעיף 94 וכן להשהותן לתקופות זמן ולחזור ולהפעילן.

החלה התנועה להשתמש בסמכויות הניתנות לה לפי סעיף 120**,** תיפסק זכותה להשתמש בסמכויות אלה באחד משני אלה:

* + - 1. חזר ועלה מספר חברי הקבוצה ל-50 חבר או יותר מזה;
      2. התמנה מפרק לקבוצה.

###### פירוק

* + 1. הקבוצה אינה מתפרקת מרצון אלא אם הצביעו בעד החלטה לפרק את הקבוצה שלושה רבעים מכלל חברי הקבוצה ואם אושרה החלטת הפירוק בכתב על ידי התנועה.
    2. עם פירוק הקבוצה זכאי כל חבר הקבוצה לאותן הזכויות המוקנות לחבר שנפסקה חברותו בקבוצה, כמפורט בסעיף 58, בתנאי ששיעור דמי העזיבה לפי סעיף 58 (א) יהיה טעון אישור התנועה, וכמפורט בסעיף 58 (ב).
    3. לאחר סילוק כל חובות הקבוצה ולאחר מימוש זכויות החברים כאמור בסעיף 123, תימסר יתרת נכסי הקבוצה לתנועה אשר תשתמש בנכסים אלה, לשם הקמתן, קיומן או ביסוסן של אגודה או אגודות אחרות החברות בתנועה, בתנאי שעם קבלת יתרת הנכסים כאמור תקבל התנועה על עצמה לדאוג, מתוך אותה יתרת נכסים לסידורם – כפי שייראה למתאים בעיניה בנסיבות העניין של חברי הקבוצה הנכים, שאינם מסוגלים לפרנס את עצמם, וכן של הקטינים היתומים שנותרו אחר מות חבר הקבוצה ושל התלויים בחבר שמת שנתמכו על ידי הקבוצה עד לפירוקה.

**שיפוי נושאי משרה בקבוצה**

* + 1. בתקנון זה "**נושא משרה**"- חברי הוועד, חברי ועדת ביקורת (ככל שנבחרה), יו"ר הקבוצה, מנהל/ת הקהילה, יו"ר העסקים וכל מי שכפוף להם או שנבחר ע"י האסיפה או הוועד למלא תפקיד בקבוצה.

1. נושא משרה חב חובת זהירות לקבוצה, כאמור בסעיפים 35 ו-36 לפקודת הנזיקין [נוסח חדש]. נושא משרה יפעל ברמת מיומנות שבה היה פועל נושא משרה סביר בתאגיד, באותה עמדה ובאותן נסיבות, ובכלל זה ינקוט, בשים לב לנסיבות העניין, אמצעים סבירים לקבלת מידע הנוגע לכדאיות העסקית של פעולה המובאת לאישורו או של פעולה הנעשית על ידו בתוקף תפקידו, ולקבל כל מידע אחר שיש לו חשיבות לעניין פעילות כאמור.
2. נושא משרה חב חובת אמונים לקבוצה, ינהג בתום לב ויפעל לטובתו, ובכלל זה:
3. יימנע מכל פעולה שיש בה ניגוד עניינים בין מילוי תפקידו בקבוצה לבין מילוי תפקיד אחר שלו או לבין ענייניו האישיים;
4. יימנע מכל פעולה שיש בה תחרות עם עסקי הקבוצה;
5. יימנע מניצול הזדמנות עסקית של הקבוצה במטרה להשיג טובת הנאה לעצמו או לאחר;
6. יגלה לקבוצה כל ידיעה וימסור לה כל מסמך הנוגעים לענייניו, שבאו לידיו בתוקף מעמדו בקבוצה.
7. הקבוצה רשאית לאשר פעולה מהפעולות המנויות בסעיף 125(ב) ובלבד שנתקיימו כל התנאים האלה:
8. נושא המשרה פועל בתום לב והפעולה או אישורה אינן פוגעות בטובת הקבוצה;
9. נושא המשרה גילה לקבוצה, זמן סביר לפני המועד לדיון באישור, את מהות עניינו האישי בפעולה, לרבות כל עובדה או מסמך מהותיים.
10. בכפוף לכל דין בכלל ולדיני החברות בפרט, רשאית הקבוצה לבטח את אחריותו של נושא משרה בה בשל אחת מאלה:
11. הפרת חובת זהירות כלפי הקבוצה או כלפי אדם אחר.
12. הפרת חובת אמונים כלפי הקבוצה, ובלבד שנושא המשרה פעל בתום לב והיה לו יסוד סביר להניח שהפעולה לא תפגע בטובת הקבוצה.
13. חבות כספית שתוטל עליו לטובת אדם אחר בשל פעולה שעשה בתוקף היותו נושא משרה בקבוצה.
14. בכפוף לכל דין בכלל ולדיני החברות בפרט, רשאית הקבוצה, באישור האסיפה הכללית, לשפות נושא משרה בה בשל אחת מאלה:
15. חבות כספית שהוטלה עליו לטובת אדם אחר על פי פסק דין, לרבות פסק דין שניתן בפשרה או פסק בורר שאושר בידי בית המשפט.
16. הוצאות התדיינות סבירות, לרבות שכר טרחת עורך דין, שהוציא נושא משרה עקב חקירה או הליך שהתנהל נגדו בידי רשות המוסמכת לנהל חקירה או הליך, ואשר הסתיים בלא הגשת כתב אישום נגדו ובלי שהוטלה עליו חבות כספית כחלופה להליך פלילי, או שהסתיים בלא הגשת כתב אישום נגדו (כהגדרתם בסעיף 260 לחוק החברות, התשנ"ט-1999), אך בהטלת חבות כספית כחלופה להליך פלילי בעבירה שאינה דורשת הוכחת מחשבה פלילית או בקשר לעיצום כספי.
17. הוצאות התדיינות סבירות שהוציא או שחויב בהן בהליך שהוגש נגדו ע"י הקבוצה או בשמה, או ע"י אדם אחר, או באישום פלילי ממנו זוכה, והכל בשל פעולה שעשה בתוקף היותו נושא משרה בקבוצה.